CELEX: 32003R2277
Language: ro
Date: 2003-12-22 00:00:00
Title: Regulamentul (CE) nr. 2277/2003 al Comisiei din 22 decembrie 2003 de modificare a anexelor I și II la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentareText cu relevanță pentru SEE.

15/Volumul 10
            
            
               RO
            
            
               Jurnalul Ofícial al Uniunii Europene
            
            
               126
            
         32003R2277
   
               L 336/68
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2277/2003 AL COMISIEI
   
   din 22 decembrie 2003
   de modificare a anexelor I și II la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), în special articolul 13 a doua liniuță,
   întrucât:
   
               (1)
            
            
               Listele cu materii prime furajere, cu aditivi pentru furaje, cu anumite substanțe folosite pentru nutriția animalelor și cu adjuvanți tehnologici folosiți la hrana pentru animale prevăzute la părțile C și D din anexa II la Regulamentul (CEE) nr. 2092/91 au fost revizuite în conformitate cu punctul 4.15 din anexa I partea B la prezentul regulament.
            
         
               (2)
            
            
               Anumite materii prime furajere convenționale de origine vegetală nu mai sunt necesare în cadrul agriculturii ecologice la nivel comunitar. Cu toate acestea, majoritatea materiilor prime furajere convenționale, în special proteaginoasele, rămân indispensabile, cel puțin în unele state membre. De asemenea, produsele lactate secundare convenționale, precum și alte minerale continuă să fie necesare în cadrul agriculturii ecologice, pentru a asigura bunăstarea animalelor crescute ecologic.
            
         
               (3)
            
            
               Utilizarea anumitor conservanți este permisă în agricultura ecologică numai în cazul aditivilor pentru furaje în vederea însilozării. Cu toate acestea, utilizarea acestor substanțe este necesară în anumite state membre și pentru protejarea culturilor. De asemenea, din rațiuni tehnologice, sunt necesari și alți aditivi pentru furaje din grupul lianților, al agenților antiaglomeranți și al coagulanților.
            
         
               (4)
            
            
               În consecință, listele cu materii prime furajere și cu aditivi pentru furaje trebuie modificate.
            
         
               (5)
            
            
               Normele armonizate pentru producția ecologică de animale sunt destul de recente. Patrimoniul genetic al diferitelor specii de animale crescute ecologic este încă redus. De asemenea, în special în cazul păsărilor de curte, sistemele de producție cuprind diferite stadii, care sunt administrate, de obicei, de diferite sectoare specializate. Din cauza complexității acestor sisteme, ciclul de producție ecologică a păsărilor de curte nu a fost încă finalizat în întregime de către nici un stat membru. Pentru a asigura o biodiversitate suficientă a animalelor crescute ecologic și pentru a facilita dezvoltarea producției ecologice de animale, este nevoie să se prelungească perioada de tranziție în care animalele convenționale pot fi introduse în sistemul de agricultură ecologică.
            
         
               (6)
            
            
               Pentru a completa creșterea naturală și pentru reînnoirea unui efectiv de animale, trebuie acordată o atenție deosebită raselor convenționale amenințate cu abandonul.
            
         
               (7)
            
            
               Unul dintre principiile sistemului agriculturii ecologice este asigurarea unei legături între producția de animale și terenurile arabile. Pentru toate speciile de animale crescute ecologic, furajele trebuie să provină în primul rând dintr-o unitate de producție ecologică sau, dacă nu este posibil, să fie produse în cooperare cu alte ferme care practică agricultura ecologică.
            
         
               (8)
            
            
               În consecință, anexele I și II la Regulamentul (CEE) nr. 2092/91 trebuie modificate corespunzător.
            
         
               (9)
            
            
               Măsurile prevăzute de prezentul regulament sunt conforme cu avizul comitetului instituit în conformitate cu articolul 14 din Regulamentul (CEE) nr. 2092/91,
            
         ADOPTĂ PREZENTUL REGULAMENT:
   Articolul 1
   Anexele I și II la Regulamentul (CEE) nr. 2092/91 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 decembrie 2003.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1, regulament astfel cum a fost modificat ultima dată prin Regulamentul (CE) nr. 806/2003 (JO L 122, 16.5.2003, p. 1).
   ANEXĂ
   
               1.
            
            
               Anexa I partea B la Regulamentul (CEE) nr. 2092/91 se modifică după cum urmează:
               
                           (a)
                        
                        
                           punctul 3.4 se înlocuiește cu următorul text:
                           „Printr-o a doua derogare, în cazul în care efectivele de animale sunt formate pentru prima dată și nu este disponibil un număr suficient de animale crescute ecologic, pot fi introduse într-o unitate de producție ecologică de animale și animale care nu au fost crescute ecologic, în următoarele condiții:
                           
                                       —
                                    
                                    
                                       puicuțele pentru ouă trebuie să aibă mai puțin de 18 săptămâni;
                                    
                                 
                                       —
                                    
                                    
                                       păsările pentru carne trebuie să aibă mai puțin de trei zile;
                                    
                                 
                                       —
                                    
                                    
                                       bivolii tineri pentru reproducere trebuie să aibă mai puțin de șase luni;
                                    
                                 
                                       —
                                    
                                    
                                       vițeii și mânjii pentru reproducere trebuie crescuți în conformitate cu normele prezentului regulament încă de la înțărcare și, în orice caz, trebuie să aibă mai puțin de șase luni;
                                    
                                 
                                       —
                                    
                                    
                                       mieii și iezii pentru reproducere trebuie crescuți în conformitate cu normele prezentului regulament încă de la înțărcare și, în orice caz, trebuie să aibă mai puțin de 60 de zile;
                                    
                                 
                                       —
                                    
                                    
                                       purceii pentru reproducere trebuie crescuți în conformitate cu normele prezentului regulament încă de la înțărcare și trebuie să cântărească mai puțin de 35 kg.”;
                                    
                                 
                     
                           (b)
                        
                        
                           punctul 3.5 se înlocuiește cu următorul text:
                           „Această derogare, care trebuie autorizată în prealabil de autoritatea sau organismul de control, se aplică pentru o perioadă de tranziție care expiră la 31 decembrie 2004.”;
                        
                     
                           (c)
                        
                        
                           punctul 3.6 se înlocuiește cu următorul text:
                           „Printr-o a treia derogare, reînnoirea sau reconstituirea unui efectiv de animale se autorizează de autoritatea sau organismul de control, în cazul în care nu sunt disponibile animale crescute ecologic și în următoarele cazuri:
                           
                                       (a)
                                    
                                    
                                       mortalitate ridicată a animalelor, cauzată de boli sau catastrofe;
                                    
                                 
                                       (b)
                                    
                                    
                                       puicuțe pentru ouă sub 18 săptămâni;
                                    
                                 
                                       (c)
                                    
                                    
                                       păsări pentru carne de mai puțin de trei zile;
                                    
                                 
                                       (d)
                                    
                                    
                                       purceii pentru reproducere imediat după înțărcare, la o greutate de mai puțin de 35 kg.
                                    
                                 Cazurile (b), (c) și (d) se autorizează pentru o perioadă de tranziție care expiră la 31 decembrie 2004.”;
                        
                     
                           (d)
                        
                        
                           punctul 3.10 se înlocuiește cu următorul text:
                           „Aceste procente pot fi mărite până la 40 %, după exprimarea avizului și a acordului autorității sau organismului de control, în următoarele cazuri speciale:
                           
                                       —
                                    
                                    
                                       atunci când se întreprinde o extindere majoră a creșterii animalelor;
                                    
                                 
                                       —
                                    
                                    
                                       atunci când se schimbă o rasă;
                                    
                                 
                                       —
                                    
                                    
                                       atunci când se dezvoltă o nouă specializare a șeptelului;
                                    
                                 
                                       —
                                    
                                    
                                       atunci când există pericolul de abandon a unor rase. Animalele de rasa respectivă nu trebuie neapărat să fie nulipare.”;
                                    
                                 
                     
                           (e)
                        
                        
                           punctul 4.3 se înlocuiește cu următorul text:
                           „De asemenea, animalele trebuie crescute în conformitate cu normele stabilite de prezenta anexă, folosindu-se furaje din unitate sau, dacă nu este posibil, din alte unități sau întreprinderi care intră sub incidența dispozițiilor prezentului regulament. În plus, în cazul erbivorelor, cu excepția perioadei anuale de transhumanță, cel puțin 50 % din furaje trebuie să provină de la unitatea agricolă însăși sau, dacă nu este posibil, să fie produse în cooperare cu alte ferme care practică agricultura ecologică.”;
                        
                     
                           (f)
                        
                        
                           punctul 4.8 se înlocuiește cu următorul text:
                           „Prin derogare de la punctul 4.2, se autorizează folosirea unui procent limitat de furaje convenționale, pentru o perioadă de tranziție care expiră la 24 august 2005, în cazul în care exploatanții pot demonstra spre satisfacția autorității sau organismului de control din statul membru că nu pot obține furaje exclusiv din producția ecologică. Procentul maxim de furaje convenționale autorizate pe an este de 10 % în cazul erbivorelor și de 20 % în cazul altor specii. Aceste cifre sunt calculate anual ca procent din materia uscată a furajelor de origine agricolă. Procentul maxim autorizat de furaje convenționale în rația zilnică, cu excepția perioadei anuale de transhumanță, trebuie să fie de 25 %, calculat ca procent din materia uscată.”;
                        
                     
                           (g)
                        
                        
                           punctul 4.10 se elimină;
                        
                     
                           (h)
                        
                        
                           punctul 4.17 se înlocuiește cu următorul text:
                           „Numai produsele enumerate de anexa II partea D secțiunile 1.3 (enzime), 1.4 (microorganisme), 1.5 (conservanți), 1.6 (lianți, agenți antiaglomeranți și coagulanți), 1.7 (substanțe antioxidante), 1.8 (aditivi pentru însilozare), 2 (anumite produse folosite în nutriția animală) și 3 (adjuvanți tehnologici din furaje) pot fi utilizate la nutriția animalelor în sensul indicat cu privire la categoriile menționate anterior. Nu se utilizează la nutriția animalelor: antibioticele, coccidiostaticele, substanțele medicamentoase, promotorii de creștere sau orice alte substanțe de stimulare a creșterii sau a producției.”
                        
                     
         
               2.
            
            
               Partea C din anexa II la Regulamentul (CEE) nr. 2092/91 se înlocuiește cu următorul text:
               „1.   Materii prime furajere de origine vegetală
               
                           1.1.
                        
                        
                           Cereale, sub formă de boabe, produse provenite din acestea și subproduse. Numai următoarele produse sunt incluse în această categorie:
                           
                                        
                                    
                                    
                                       ovăz sub formă de boabe, fulgi, uruială, pleavă și tărâțe; orz sub formă de boabe, proteine și uruială; turtă de presare din germeni de orez; mei sub formă de boabe; secară sub formă de boabe și uruială; sorg sub formă de boabe; grâu sub formă de boabe, uruială, tărâțe, hrană pentru animale cu gluten, gluten și germeni; grâu spelt sub formă de boabe; triticală sub formă de boabe; porumb sub formă de boabe, tărâțe, uruială, turtă de presare din germeni și gluten; radicele de malț; borhot de bere.
                                    
                                 
                     
                           1.2.
                        
                        
                           Semințe oleaginoase, fructe oleaginoase, produse provenite din acestea și subproduse. Numai următoarele produse sunt incluse în această categorie:
                           
                                        
                                    
                                    
                                       semințe, turtă de presare și pleavă de rapiță; soia sub formă de boabe, prăjită, turtă de presare și pleavă; semințe de floarea-soarelui sub formă de semințe și turtă de presare; bumbac sub formă de semințe și turtă de presare; in sub formă de semințe și turtă de presare; susan sub formă de semințe și turtă de presare; sâmburi de palmier sub formă de turtă de presare; semințe de dovleac sub formă de turtă de presare; măsline, pulpă de măsline, uleiuri vegetale (obținute prin extracție fizică).
                                    
                                 
                     
                           1.3.
                        
                        
                           Semințe de leguminoase, produse provenite din acestea și subproduse. Numai următoarele produse sunt incluse în această categorie:
                           
                                        
                                    
                                    
                                       năut sub formă de semințe, uruială și tărâțe; măzăriche sub formă de semințe, uruială și tărâțe; latir sub formă de semințe supuse unui tratament termic, uruială și tărâțe; mazăre sub formă de semințe, uruială și tărâțe; boabe mari sub formă de semințe, uruială și tărâțe; boabe cu sămânță mare și boabe cu sămânță mică sub formă de semințe, uruială și tărâțe și lupin sub formă de semințe, uruială și tărâțe.
                                    
                                 
                     
                           1.4.
                        
                        
                           Tuberculi, rădăcini, produse provenite din acestea și subproduse. Numai următoarele produse sunt incluse în această categorie:
                           
                                        
                                    
                                    
                                       pulpă de sfeclă de zahăr, cartofi, cartofi dulci sub formă de tubercul, pulpă de cartof (subprodus din extracția feculelor de cartofi), fecule de cartofi, proteine de cartofi și manioc.
                                    
                                 
                     
                           1.5.
                        
                        
                           Alte semințe și fructe, produse provenite din acestea și subproduse. Numai următoarele produse sunt incluse în această categorie:
                           
                                        
                                    
                                    
                                       roșcovă, păstăi și făină de roșcovă, dovleci, pulpă de citrice; mere, gutui, pere, piersici, smochine, struguri și pulpa acestora; castane, turtă de presare de nuci și de alune; coji și turtă de presare de cacao; ghinde.
                                    
                                 
                     
                           1.6.
                        
                        
                           Furaje și furaje grosiere. Numai următoarele produse sunt incluse în această categorie:
                           
                                        
                                    
                                    
                                       lucernă, făină de lucernă, trifoi, făină de trifoi, iarbă (obținută din plante furajere), făină de iarbă, fân, furaje însilozate, paie de cereale și rădăcinoase pentru furajare.
                                    
                                 
                     
                           1.7.
                        
                        
                           Alte plante, produsele provenite din acestea și subproduse. Numai următoarele produse sunt incluse în această categorie:
                           
                                        
                                    
                                    
                                       melasă, făină de alge (obținută prin uscarea și zdrobirea algelor și spălarea lor pentru a reduce conținutul de iod), pulberi și extracte din plante, extracte din proteine vegetale (numai pentru animalele tinere), mirodenii și plante aromatice.
                                    
                                 
                     
                           1.8.
                        
                        
                           Următoarele materii prime furajere pot fi folosite până la 30 iunie 2004: orez sub formă de boabe, brizură de orez, tărâțe de orez, tărâțe de secară, semințe de navetă sub formă de turtă de presare, pleavă și tapioca.
                        
                     2.   Materii prime furajere de origine animală
               
                           2.1.
                        
                        
                           Lapte și produse lactate. Numai următoarele produse sunt incluse în această categorie:
                           
                                        
                                    
                                    
                                       lapte crud, în conformitate cu articolul 2 din Directiva 92/46/CEE (1), lapte praf, lapte degresat, lapte praf degresat, zară, pudră de zară, zer, zer praf, zer praf cu conținut scăzut de zahăr, proteină de zer praf (extrasă prin tratament fizic), cazeină praf, lactoză praf, lapte acru sau covăsit.
                                    
                                 
                     
                           2.2.
                        
                        
                           Pește, alte animale marine, produse provenite din acestea și subproduse. Numai următoarele produse sunt incluse în această categorie:
                           
                                        
                                    
                                    
                                       pește, ulei de pește și ulei de ficat de morun nerafinat; produse autolizate, hidrolizate și proteolizate de moluște și crustacee obținute prin acțiune enzimatică, sub formă solubilă sau insolubilă, numai pentru animalele tinere. Făină de pește.
                                    
                                 
                     
                           2.3.
                        
                        
                           Ouă și produse din ouă folosite ca hrană pentru păsări de curte, de preferință din aceeași exploatație.
                        
                     3.   Materii prime furajere de origine minerală
               Numai următoarele substanțe sunt incluse în această categorie:
               
                            
                        
                        
                           Sodiu:
                           
                                        
                                    
                                    
                                       sare de mare nerafinată
                                    
                                 
                                        
                                    
                                    
                                       sare gemă grunjoasă
                                    
                                 
                                        
                                    
                                    
                                       sulfat de sodiu
                                    
                                 
                                        
                                    
                                    
                                       carbonat de sodiu
                                    
                                 
                                        
                                    
                                    
                                       bicarbonat de sodiu
                                    
                                 
                                        
                                    
                                    
                                       clorură de sodiu;
                                    
                                 
                     
                            
                        
                        
                           Potasiu:
                           
                                        
                                    
                                    
                                       clorură de potasiu;
                                    
                                 
                     
                            
                        
                        
                           Calciu:
                           
                                        
                                    
                                    
                                       alge marine calcaroase (Lithothamnium calcareum, Lithothamnium corallioides)
                                    
                                 
                                        
                                    
                                    
                                       cochilii de animale acvatice (inclusiv oase de sepie)
                                    
                                 
                                        
                                    
                                    
                                       carbonat de calciu
                                    
                                 
                                        
                                    
                                    
                                       lactat de calciu
                                    
                                 
                                        
                                    
                                    
                                       gluconat de calciu;
                                    
                                 
                     
                            
                        
                        
                           Fosfor:
                           
                                        
                                    
                                    
                                       fosfat dicalcic defluorinat
                                    
                                 
                                        
                                    
                                    
                                       fosfat monocalcic defluorinat
                                    
                                 
                                        
                                    
                                    
                                       fosfat monosodic
                                    
                                 
                                        
                                    
                                    
                                       fosfat de calciu și magneziu
                                    
                                 
                                        
                                    
                                    
                                       fosfat de calciu și sodiu;
                                    
                                 
                     
                            
                        
                        
                           Magneziu:
                           
                                        
                                    
                                    
                                       oxid de magneziu (anhidru)
                                    
                                 
                                        
                                    
                                    
                                       sulfat de magneziu
                                    
                                 
                                        
                                    
                                    
                                       clorură de magneziu
                                    
                                 
                                        
                                    
                                    
                                       carbonat de magneziu
                                    
                                 
                                        
                                    
                                    
                                       fosfat de magneziu;
                                    
                                 
                     
                            
                        
                        
                           Sulf:
                           
                                        
                                    
                                    
                                       sulfat de sodiu.
                                       Precipitatul de fosfat dicalcic din oase poate fi folosit până la 30 iunie 2004.
                                    
                                 
                     
         
               3.
            
            
               Partea D din anexa II la Regulamentul (CEE) nr. 2092/91 se înlocuiește cu următorul text:
               „1.   Aditivi pentru furaje
               1.1.   Oligoelemente. Numai următoarele substanțe sunt incluse în această categorie:
               
                           E1
                        
                        
                           Fier:
                           
                                        
                                    
                                    
                                       carbonat feros (II)
                                    
                                 
                                        
                                    
                                    
                                       sulfat de fier (II) monohidrat și/sau heptahidrat
                                    
                                 
                                        
                                    
                                    
                                       oxid feric (III)
                                    
                                 
                     
                           E2
                        
                        
                           Iod:
                           
                                        
                                    
                                    
                                       iodat de calciu, anhidru
                                    
                                 
                                        
                                    
                                    
                                       iodat de calciu, hexahidrat
                                    
                                 
                                        
                                    
                                    
                                       iodură de sodiu
                                    
                                 
                     
                           E3
                        
                        
                           Cobalt:
                           
                                        
                                    
                                    
                                       sulfat de cobalt (II) monohidrat și/sau heptahidrat
                                    
                                 
                                        
                                    
                                    
                                       carbonat de cobalt bazic (II), monohidrat
                                    
                                 
                     
                           E4
                        
                        
                           Cupru:
                           
                                        
                                    
                                    
                                       oxid de cupru (II)
                                    
                                 
                                        
                                    
                                    
                                       carbonat de cupru bazic (II), monohidrat
                                    
                                 
                                        
                                    
                                    
                                       sulfat de cupru (II), pentahidrat
                                    
                                 
                     
                           E5
                        
                        
                           Mangan:
                           
                                        
                                    
                                    
                                       carbonat de manganos (II)
                                    
                                 
                                        
                                    
                                    
                                       oxid manganos și oxid manganic
                                    
                                 
                                        
                                    
                                    
                                       sulfat manganos (II), mono- și/sau tetrahidrat
                                    
                                 
                     
                           E6
                        
                        
                           Zinc:
                           
                                        
                                    
                                    
                                       carbonat de zinc
                                    
                                 
                                        
                                    
                                    
                                       oxid de zinc
                                    
                                 
                                        
                                    
                                    
                                       sulfat de zinc mono- și/sau heptahidrat
                                    
                                 
                     
                           E7
                        
                        
                           Molibden:
                           
                                        
                                    
                                    
                                       molibdat de amoniu, molibdat de sodiu
                                    
                                 
                     
                           E8
                        
                        
                           Seleniu:
                           
                                        
                                    
                                    
                                       selenat de sodiu
                                    
                                 
                                        
                                    
                                    
                                       selenit de sodiu.
                                    
                                 
                     1.2.   Vitamine, provitamine și substanțe bine definite chimic care au un efect asemănător. Numai următoarele substanțe sunt incluse în această categorie:
               
                            
                        
                        
                           Vitaminele autorizate în conformitate cu Directiva 70/524/CEE (2):
                           
                                       —
                                    
                                    
                                       de preferat, derivate din materii prime prezente în mod natural în furaje sau
                                    
                                 
                                       —
                                    
                                    
                                       vitamine sintetice identice cu vitaminele naturale numai pentru animale monogastrice.
                                    
                                 
                     
                            
                        
                        
                           Prin derogare de la primul paragraf și pentru o perioadă de tranziție care se încheie la 31 decembrie 2005, autoritatea competentă din fiecare stat membru poate autoriza folosirea vitaminelor sintetice de tipurile A, D și E pentru rumegătoare în măsura în care sunt îndeplinite următoarele condiții:
                           
                                       —
                                    
                                    
                                       vitaminele sunt identice cu vitaminele naturale și
                                    
                                 
                                       —
                                    
                                    
                                       autorizația emisă de statele membre se bazează pe criterii precise și este notificată Comisiei.
                                    
                                 
                     
                            
                        
                        
                           Producătorii pot beneficia de această autorizație numai dacă au demonstrat spre satisfacția organismului sau autorității statului membru că bunăstarea și sănătatea animalelor lor nu poate fi garantată fără ajutorul acestor vitamine sintetice.
                        
                     1.3.   Enzime. Numai următoarele substanțe sunt incluse în această categorie:
               
                            
                        
                        
                           enzimele autorizate în conformitate cu Directiva 70/524/CEE.
                        
                     1.4.   Microorganisme. Numai următoarele microorganisme sunt incluse în această categorie:
               
                            
                        
                        
                           microorganismele autorizate în conformitate cu Directiva 70/524/CEE.
                        
                     1.5.   Conservanți. Numai următoarele substanțe sunt incluse în această categorie:
               
                           E 200
                        
                        
                           Acid sorbic
                        
                     
                           E 236
                        
                        
                           Acid formic
                        
                     
                           E 260
                        
                        
                           Acid acetic
                        
                     
                           E 270
                        
                        
                           Acid lactic
                        
                     
                           E 280
                        
                        
                           Acid propionic
                        
                     
                           E 330
                        
                        
                           Acid citric.
                        
                     Folosirea acizilor lactic, formic, propionic și acetic pentru însilozare se permite numai în cazul în care condițiile meteorologice nu permit o fermentare corespunzătoare.
               1.6.   Lianți, agenți antiaglomeranți și coagulanți. Numai următoarele substanțe sunt incluse în această categorie:
               
                           E 470
                        
                        
                           Stearat de calciu de origine naturală
                        
                     
                           E 551b
                        
                        
                           Silice coloidală
                        
                     
                           E 551c
                        
                        
                           Kieselgur
                        
                     
                           E 558
                        
                        
                           Bentonit
                        
                     
                           E 559
                        
                        
                           Argile caolinice
                        
                     
                           E 560
                        
                        
                           Amestecuri naturale de stearite și clorit
                        
                     
                           E 561
                        
                        
                           Vermiculită
                        
                     
                           E 562
                        
                        
                           Sepiolită
                        
                     
                           E 599
                        
                        
                           Perlit.
                        
                     1.7.   Substanțe antioxidante. Numai următoarele substanțe sunt incluse în această categorie:
               
                           E 306
                        
                        
                           Extrase bogate în tocoferol de origine naturală.
                        
                     1.8.   Aditivi pentru însilozare. Numai următoarele produse sunt incluse în această categorie:
               
                            
                        
                        
                           de la 19 octombrie 2004, enzimele, levurile și bacteriile autorizate prin Regulamentul (CE) nr. 1831/2003 privind aditivii utilizați în nutriția animală.
                        
                     2.   Anumite produse folosite în nutriția animalelor
               Numai următoarele produse sunt incluse în această categorie:
               
                            
                        
                        
                           drojdie de bere.
                        
                     3.   Adjuvanți tehnologici folosiți pentru furaje
               
                           3.1.
                        
                        
                           Adjuvanți tehnologici pentru însilozare. Numai următoarele produse sunt incluse în această categorie:
                           
                                       —
                                    
                                    
                                       sare de mare, sare gemă grunjoasă, zer, zahăr, pulpă de sfeclă de zahăr, făină de cereale și melasă;
                                    
                                 
                                       —
                                    
                                    
                                       enzime, levuri și bacterii lactice, acetice, formice și propionice, până la 18 octombrie 2004.
                                    
                                 
                     
         
      (1)  JO L 268, 14.9.1992, p. 1.”
   
      (2)  JO L 270, 14.12.1970, p. 1, directiva 70/524/CEE se abrogă de la 19.10.2004. De la acea dată se aplică Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din furaje (JO L 268, 18.10.2003, p. 29).”